text: نائب صدر نے کہا کہ جب صحت شعبے کی بات آتی ہے تو ہمیں ایک خلاف قیاس صورتحال کا سامنا ہے۔ ایک طرف تو بھارت طبی سیاحت میں زبردست چھلانگ لگا رہا ہے۔ لیور ٹرانسپلانٹ سے لیکر گھٹنے کی تبدیلی تک کی مختلف بیماریوں کے علاج کے لئے دیگر ممالک کے لوگ ہمارے ملک آرہے ہیں۔ انہوں نے کہا کہ تاہم یہی علاج بہت سارے بھارتیوں کی دسترس سے باہرہے اور ہمیں اس خلاف قیاس صورتحال پر قابو پانا ہوگااور اس کے لئے ہمیں تمام بھارتیوں کے لئے علاج کو کفایتی بنانا ہوگا۔ نائب صدر نے مزید کہا کہ اس سمت میں ایک اہم قدم ملک میں جدید آلات کی مینوفیکچرنگ کو فروغ دینا ہوگا۔ خصوصی طور پر میک ان انڈیا پروگرام کے تحت اور اس طرح کے اقدام سے نہ صرف یہ کہ قیمتی زر مبادلہ کی بچت ہوگی بلکہ اس سے آلات کے اخراجات میں بھی کمی آئے گی۔